25 



er mindre end Linien O — Snj. Heraf følger, at Pladens øverste 

 Del er indstillet til nærmere Hold end den nederste. De mel- 

 lemliggende Partier af Pladen ere da indstillede til Objekter 

 mellem de to Endepunkter, nemlig Sf og Sn. 



Har man nu gjort sig til Opgave at ville fotografere Fugle, 

 maa man først være klar over, hvor de paagældende Fugle op- 

 holde sig, samt skaffe sig Kundskab om deres Yngletider og 

 -steder og andre Ejendommeligheder. Ved Reden ere de fleste 

 Fugle vel lettest at fotografere, men ved at fodre dem paa be- 

 stemte Steder, give dem Vand i tørre Somre o. 1. kan man let 

 komme dem paa nærmere Hold. Man lokker Smaafuglene ud 

 i Krattets Lysside f. Eks. ved Hjælp af en Kat eller en Ugle, 

 og har man da opstillet en udgaaet Gren og indstillet Kameraet 

 derpaa, da faar man let Fuglen til at sætte sig paa Grenen for 

 at se efter Katten, der gaar lidt borte derfra i Græsset, og man 

 kan da fotografere dem. Ofte bliver man nødt til at vænne 

 Fuglen til Kameraet, før den tør komme i dets Nærhed ; men 

 da man ikke vil lade sit kostbare Fotografi-Apparat staa paa 

 Marken i Dage i Træk, maa man opstille en anden nøjagtig 

 lignende Genstand (f. Eks. en malet Cigarkasse) i dets Sted. 

 Man kan sy en Slags Hætte af grønt, tyndt Lærred og sætte 

 over nævnte Kasse, og er Fuglen først fortrolig dermed, sættes 

 Hætten over Apparatet; man opnaar tillige derved at faa Ka- 

 meraet godt dækket mod Sollyset, der ellers lidt efter lidt siver 

 ind og slører den udækkede Plade (Laaget maa jo være taget 

 af Kasetten). 



Er Fuglen meget sky, opstiller man den nævnte Kasse et 

 godt Stykke fra Reden, for hver Dag at flytte den nærmere og 

 nærmere indtil den kommer i Stilling, og den kan da til enhver 

 Tid ombj^ttes med Kameraet. Man bør ikke forsømme i den 

 nævnte Kasse at fastgøre et Stykke Glas (f. Eks. en tom Blæk- 

 flaske) i den forreste Ende, da Fuglen ellers bliver bange for 

 Objektivet. 



Vil man fotografere med Teleobjektiv, kan man indstille paa 

 et Stykke hvidt Papir med skarpt Tryk. Kan man ikke op- 

 stille nævnte Papirstykke paa det Sted, hvor Objektet er eller 

 ventes at ville komme, maa man opstille det i samme Afstand 

 og derefter bringe Apparatet i Stilling. Man bestemmer først 

 Forstørrelsesgraden — o: hvormange Gange Telebilledet skal 

 være større end Billedet vilde være blevet med Positivkompo- 



